कॉन्फ्रेंस में देश-विदेश से आए मेयर और वहां के सरकारी विभागों के अधिकारियों ने वेस्ट मैनेजमेंट क्षेत्र में काम कर रही कंपनियों से राउंड टेबल कॉन्फ्रेंस में आपस में चर्चा की। सभी प्राइवेट कंपनियों ने वेस्ट मैनेजमेंट के क्षेत्र में उपयोग की जा रही तकनीक व मशीनरी की जानकारी सभी देशों व शहरों के प्रशासनिक अफसरों को दी। बांग्लादेश के चीफ वेस्ट मैनेजमेंट ऑफिसर एमडी शफीकुल आलम के सामने एक प्राइवेट कंपनी ने कम समय में तैयार होने वाले प्री फेब्रिकेटेड हाउस का प्रोजेक्ट रखा। शफीकुल ने उन्हें बांग्लादेश सरकार के साथ मिलकर रोहिंग्या मुसलमानों को आश्रय देने के लिए ऐसे शेल्टर होम बनाने का सुझाव दिया।